Ялец

Ялец (Leuciscus leuciscus) — рыба сямейства . Народныя назвы: яльчык, клянёк, стаўпец.

 Апісанне 
Даўжыня 20—25 см, маса да 200, рэдка да 400 г. Цела вузкае, падоўжанае, луска буйная. Хваставы і спінны плаўнікі цёмна-шэрыя, астатнія шэрыя, радзей жаўтавата-чырванаватыя. Рот паўніжні.

 Арэал і біялогія 
Пашыраны ў вадаёмах Сярэдняй і Паўночнай Еўропы. На тэрыторыі Беларусі жыве ў рэках (асабліва невялікіх, з чыстай вадой і хуткай плынню), адзначаны ў некаторых праточных азёрах. Корміцца дробнымі беспазваночнымі, насякомымі. Нераст у сакавіку—красавіку ў вярхоўях рэк або іх прытоках.

 Гаспадарчае значэнне 
Аб’ект спартыўнага рыбалоўства.

 Літаратура 
 Ялец // Беларуская ССР: Кароткая энцыклапедыя. Т. 2. — Мн.: БелСЭ. 1979.




Катэгорыя:Карпавыя
Катэгорыя:Жывёлы, апісаныя ў 1758 годзе